Džamija Amra ibn El-Asa

Džamija Amr ibn el-Asa (arapski: جامع عمرو بن العاص), također poznata i pod nazivom Amrova džamija, je prvobitno izgrađena u periodu između 641. i 642. godine i predstavljala je centar novoosnovanog glavnog gradu Egipta, Fustata. Prvobitna konstrukcija ove džamije predstavlja prvu džamiju ikada izgrađenu u Egiptu. Lokacija džamije je bila na mjestu šatora komandanta vojske koja je osvojila Egipat, Amr ibn el-Asa. Zbog opsežnih rekonstrukcija tokom vijekova, ništa od originalne građevine nije preostalo ali je džamija obnovljena i može se vidjeti u dijelu grada danas poznatom kao "Stari Kairo". Džamija se danas aktivno koristi za molitve vjernika a kada se molitve ne obavljaju džamija je otvorena za posjetioce i turiste. Lokacija Lokacija za izgradnju prve džamija na tlu Afrike je prema tradiciji izabrala ptica. Amr ibn el-As je po nalogu pravednog halife Omera, kao arapski vojskovođa, oslobodio Egipat od Bizantijskog carstvo. 641. godine, Amr je postavio svoj šator na istočnoj obali Nila, u južnom dijelu delte, prije nego što je sa svojom vojskom napao glavni grad Aleksandriju. Prema legendi o tom događaju, nešto prije nego što je Amr krenuo u borbu, golub je položio jaje u šator. Kad se Amr vratio iz borbe pobjednički, morao je odabrati mjesto za novi glavni grad osvojene zemlje, budući da je halifa Omer odredio da glavni grad neće biti u dalekoj Aleksandriji. Tako je Amr proglasio to mjesto središtem svog novog grada Fustata, ili na arapskom Misr al-Fustat ("Grad šatora"). Poslije je izgrađena i džamija na istom mjestu. Reference Vanjski linkovi Službeni sajt